CELEX: 32011D0493
Language: et
Date: 2011-08-05 00:00:00
Title: 2011/493/EL: Komisjoni rakendusotsus, 5. august 2011 , millega kiidetakse heaks Bulgaarias rakendatav suu- ja sõrataudi likvideerimiskava metsloomade puhul (teatavaks tehtud numbri K(2011) 5625 all)

6.8.2011   
            
            
               ET
            
            
               Euroopa Liidu Teataja
            
            
               L 203/32
            
         KOMISJONI RAKENDUSOTSUS,
   5. august 2011,
   millega kiidetakse heaks Bulgaarias rakendatav suu- ja sõrataudi likvideerimiskava metsloomade puhul
   (teatavaks tehtud numbri K(2011) 5625 all)
   (Ainult bulgaariakeelne tekst on autentne)
   (2011/493/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 29. septembri 2003. aasta direktiivi 2003/85/EÜ ühenduse meetmete kohta suu- ja sõrataudi tõrjeks, millega tunnistatakse kehtetuks direktiiv 85/511/EMÜ ja otsused 89/531/EMÜ ja 91/665/EMÜ ning muudetakse direktiivi 92/46/EMÜ, (1) eelkõige selle XVIII lisa B osa punkti 2,
   ning arvestades järgmist:
   
               (1)
            
            
               Direktiiviga 2003/85/EÜ (edaspidi „direktiiv”) on kehtestatud liidu meetmed suu- ja sõrataudi tõrjeks, sealhulgas meetmed, mida tuleb kohaldada juhtudel, kui on leidnud kinnitust suu- ja sõrataudi esinemine metsloomadel.
            
         
               (2)
            
            
               Bulgaaria piirkonnas Burgas on 2011. aasta 5. jaanuari ja 7. aprilli vahelisel ajal kinnitatud üks suu-ja sõrataudi juhtum metsseal ja kokku 11 selle haiguse puhangut kariloomadel. Seetõttu on Bulgaaria võtnud direktiivi kohased meetmed.
            
         
               (3)
            
            
               Niipea kui Bulgaaria pädev asutus sai kinnituse suu- ja sõrataudi esmase esinemisjuhu kohta metsloomadel kohaldas ta kooskõlas direktiivi artikli 85 lõikega 4 direktiivi XVIII lisa A osas sätestatud meetmeid, et piirata haiguse levikut.
            
         
               (4)
            
            
               Lisaks koostas Bulgaaria kooskõlas direktiivi XVIII lisa B osaga metsloomadel esineva suu- ja sõrataudi likvideerimiskava selle nakatunud piirkonna jaoks ja määras kindlaks meetmed, mida selle piirkonna ettevõtete suhtes tuleb kohaldada.
            
         
               (5)
            
            
               4. aprillil 2011 (90 päeva jooksul pärast kinnituse saamist suu- ja sõrataudi esinemise kohta metsloomadel) esitas Bulgaaria suu- ja sõrataudi likvideerimiskava metsloomade puhul Burgase, Yamboli ja Haskovo piirkondade teatavate osade jaoks.
            
         
               (6)
            
            
               Komisjoni hinnangu kohaselt vastab Bulgaaria esitatud kava direktiivi XVIII lisa B osas sätestatud nõuetele ja sellega on ilmselt võimalik saavutada soovitud eesmärke. Seepärast tuleks kõnealune kava heaks kiita.
            
         
               (7)
            
            
               Lisaks tõhustati Burgase ja Yamboli piirkondade teatavate osade jaoks likvideerimiskavas ettenähtud meetmeid nende meetmetega, mis on sätestatud komisjoni 19. jaanuari 2011. aasta otsuses 2011/44/EL, mis käsitleb teatavaid kaitsemeetmeid seoses suu- ja sõrataudiga Bulgaarias (2).
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Metsloomadel esineva suu- ja sõrataudi likvideerimiskava heakskiitmine
   4. aprillil 2011 Bulgaaria poolt komisjonile esitatud kava suu- ja sõrataudi likvideerimiseks metsloomade puhul, kes on vastuvõtlikud selle haiguse suhtes, teatavates lisas loetletud piirkondades, on heaks kiidetud.
   Artikkel 2
   Järgimine
   Bulgaaria võtab käesoleva otsuse järgimiseks vajalikud meetmed ning avaldab need.
   Ta teavitab komisjoni nendest viivitamata.
   Artikkel 3
   Adressaat
   Käesolev otsus on adresseeritud Bulgaaria Vabariigile.
   
      Brüssel, 5. august 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 306, 22.11.2003, lk 1.
   
      (2)  ELT L 19, 22.1.2011, lk 20.
   
      LISA
      
         Bulgaaria piirkonnad, kus rakendatakse suu- ja sõrataudi likvideerimiskava metsloomade puhul, kes on selle haiguse suhtes vastuvõtlikud
      
      Burgase, Yamboli ja Haskovo piirkonna osad, mille piirideks on:
      
                  1)
               
               
                  põhjas:
                  
                              a)
                           
                           
                              Primorsko ja Sozopoli haldusüksuses (Burgase piirkond):
                              
                                          i)
                                       
                                       
                                          maantee nr 99 alates Musta mere rannikust Kiteni linnast lääne poolt kuni Primorskoni ja sealt piki maanteed nr 992 kuni Yasna Polyanani ja edasi Novo Panicharevo suunas kuni maanteeni nr 9/E87;
                                       
                                    
                                          ii)
                                       
                                       
                                          maantee nr 9/E87 põhja suunas kuni Izvori suunas viiva kõrvalmaanteega ristumiseni;
                                       
                                    
                                          iii)
                                       
                                       
                                          Izvori, Zidarovoi ja Gabari viiv maantee kuni punktini, kus kohalik maantee jõuab Sredetsi haldusüksuse halduspiirini (42°18′19,82″N / 27°17′12,11″E);
                                       
                                    
                        
                              b)
                           
                           
                              Sredetsi haldusüksuses (Burgase piirkond):
                              
                                          i)
                                       
                                       
                                          eelnevalt kirjeldatud punktist Drachevosse suunduv kohalik maantee, Drachevo küla ning edasi maantee, mis suundub Drachevo põhjaosast Sredetsi külast idas asuva punktini, kus ristuvad riiklikud maanteed nr 79 ja 53;
                                       
                                    
                                          ii)
                                       
                                       
                                          Sredetsi lõunapiir;
                                       
                                    
                                          iii)
                                       
                                       
                                          Sredetsist alguse saav kohalik maantee Belila küla lääneküljeni ja sealt üle Sredetska jõe viiva silla kuni Prohodi küla lääneküljeni, Prohodi küla kaasa arvatud;
                                       
                                    
                                          iv)
                                       
                                       
                                          Sredetska jõgi alates selle ristumiskohast Prohodist Bistretsi suunduva kohaliku maanteega kuni kohani, kus jõe Omani külasse (Bolyarovo haldusüksus) suunduv haru ristub Bolyarovo haldusüksuse piiriga (42°16′57,78″N / 26°57′33,54″E);
                                       
                                    
                        
                              c)
                           
                           
                              Bolyarovo haldusüksuses (Yamboli piirkond):
                              
                                          i)
                                       
                                       
                                          Sredetska jõgi alates kohast, kus jõe Omani külasse suunduv haru ristub Bolyarovo haldusüksuse piiriga (42°16′57,78″N / 26°57′33,54″E) ja sealt edasi Omanini;
                                       
                                    
                                          ii)
                                       
                                       
                                          Omanist Dennitsa suunda viiv maantee ja sealt kuni Kamenetsist Stefan Karadzhovosse suunduva maanteega ristumiseni;
                                       
                                    
                                          iii)
                                       
                                       
                                          Stefan Karadzhovost Dabovosse suunduv maantee kuni Popovoni ja sealt kuni maantee ristub Elhovo haldusüksuse piiriga (42°10′48″N / 26°41′45″E);
                                       
                                    
                        
                              d)
                           
                           
                              Elhovo haldusüksuses (Yamboli regioon):
                              
                                          i)
                                       
                                       
                                          Dobrichi suunduv maantee alates punkti c alapunktis iii kirjeldatud kohast ja kuni ristumiseni Dobrichist lõunas asuva maanteega nr 79;
                                       
                                    
                                          ii)
                                       
                                       
                                          maantee nr 79 Dobrichist kuni ristumiseni maanteega nr 7 Elhovost idas;
                                       
                                    
                        
            
                  2)
               
               
                  läänes:
                  
                              a)
                           
                           
                              Elhovo haldusüksuses (Yamboli regioon):
                              
                                          i)
                                       
                                       
                                          Elhovost maantee nr 7 kuni ristumiseni maanteega nr 76 Knyazhevo külast kirdes;
                                       
                                    
                                          ii)
                                       
                                       
                                          kõrvalmaanteega nr 76 ristuv kohalik maantee Knyazhevo külast põhjas, Sremi suunas;
                                       
                                    
                        
                              b)
                           
                           
                              Topolovgradi haldusüksus (Haskovo piirkond):
                              
                                          i)
                                       
                                       
                                          Knyazhevost Sremi, Ustemi ja sealt Planinovosse suunduv maantee;
                                       
                                    
                                          ii)
                                       
                                       
                                          Planinovost algav maantee kuni ristumiseni punktis 41°57′12″N / 26°21′56″E Svilengradi haldusüksuse piiri lähedal;
                                       
                                    
                        
                              c)
                           
                           
                              Svilengradi haldusüksuses (Haskovo piirkond):
                              
                                          i)
                                       
                                       
                                          punkti b alapunktis ii kirjeldatud ristumiskohast alguse saav maantee Dervishka Mogilast ja Levkast lõunasse jäävas suunas kuni ristumiseni Svilengradi suunduva maanteega nr 55;
                                       
                                    
                                          ii)
                                       
                                       
                                          maantee nr 55 alapunktis i kirjeldatud ristumiskohast kuni ristumiseni maanteega nr 8 Svilengradist põhjas;
                                       
                                    
                                          iii)
                                       
                                       
                                          maantee nr 8 Svilengradist kagus suundudes paralleelselt maanteega E 80 kuni Kapitan Andreevoni Türgi piiril;
                                       
                                    
                        
            
                  3)
               
               
                  lõunas:
                  Bulgaaria ja Türgi vaheline riigipiir (maismaa ja jõgi) alates Kapitan Andreevost (läänes) kuni Rezovoni (idas);
               
            
                  4)
               
               
                  idas:
                  Musta mere rannik Rezovo ja Kiteni vahel.